
DR.30.11.2015  67  

 

Tuan Pengerusi [Datuk Haji Ismail bin Haji Mohamed Said]:  Ada bajet pun 
susah, tidak ada bajet pun susah.  

Datuk Hajah Azizah binti Datuk Seri Panglima Mohd. Dun:  Ya, betul.  Memang 
ada bajet.  Sebenarnya kita diberikan peruntukan one-off tetapi untuk tempoh-tempoh 
tertentu untuk kita habiskan dan kita tentukan target berapa ramai yang perlu kita berikan 
vaksinasi. Setakat ini, untuk makluman Dewan yang mulia ini, alhamdulillah kita telah 
melebihi target yang diberikan.  Namun demikian kita masih ada lagi lebihan kewangan itu 
di LPPKN untuk kita melaksanakan vaksinasi ini. Oleh sebab itu tadi saya mengatakan 
bahawa untuk HPV, ada lagi untuk 70,000 orang dan untuk mamogram ada lagi untuk 
50,000 orang wanita.  Insya-Allah.   

Tuan Sim Chee Keong [Bukit Mertajam]:  Syabas. Syabas, Yang Berhormat 
Menteri.  Bagaimana pula dengan prostesis tadi?  Maaf. 

Datuk Hajah Azizah binti Datuk Seri Panglima Mohd. Dun:  Belum sampai ke 
situ.  

Tuan Sim Chee Keong [Bukit Mertajam]:  Belum sampai ya.  Saya ingat sekali 
sahaja.  Okey, thank you.   

Tuan Pengerusi [Datuk Haji Ismail bin Haji Mohamed Said]:  Sabar, sabar.   

Datuk Hajah Azizah binti Datuk Seri Panglima Mohd. Dun: Tunggu. Sabar, 
Yang Berhormat.  Saya ingin menjelaskan bahawa laporan pencapaian Beijing Declaration 
and Platform for Action 1995 hingga 2015 telah menunjukkan bahawa usaha memperkasa 
wanita dan kesaksamaan gender di Malaysia telah mencapai prestasi yang baik dalam 
kebanyakan isu seperti pendidikan, pekerjaan, pembasmian kemiskinan, kesihatan dan 
lain-lain kecuali penyertaan dalam politik dan pengisian jawatan profesional di peringkat 
pembuatan keputusan dan dasar di sektor swasta.   

Bagi tujuan menambah penyertaan wanita dalam politik yang memerlukan 
perubahan mindset di kalangan parti-parti politik di Malaysia.  Usaha untuk menambah 
penyertaan wanita profesional dan berjawatan tinggi sektor swasta, kerajaan telah 
melaksanakan 30% Club seperti yang telah dilaksanakan di United Kingdom, Australia dan 
Hong Kong. Ia adalah bertujuan untuk mendapatkan buy-in oleh syarikat swasta untuk 
menambah penyertaan wanita dalam board of directors dengan izin. Ini memang dalam 
usaha kita dan sedang dilaksanakan sekarang ini. Insya-Allah seperti mana yang telah 
dimaklumkan oleh Yang Amat Berhormat Pekan dalam bajet bahawa akan dipantau 
sepanjang masa supaya kita akan capai 30% itu pada tahun 2016, insya-Allah.   

Tuan Pengerusi [Datuk Haji Ismail bin Haji Mohamed Said]:  Ya, Yang 
Berhormat Ampang bangun.  Sila.   

Puan Hajah Zuraida binti Kamaruddin [Ampang]:  Terima kasih Tuan 
Pengerusi.  Yang Berhormat Menteri, saya lihat Yang Berhormat Menteri menjawab, 
betullah.  Mungkin ada usaha untuk menyeru pihak-pihak swasta dan sebagainya tetapi dari 
politik, dalam jawapan Yang Berhormat Menteri tadi meminta parti-parti politik untuk 
bergabung dan sebagainya tetapi masalahnya parti pemerintah sendiri iaitu Barisan 
Nasional, UMNO, MIC dan MCA serta semuanya nampaknya gagal untuk memastikan ada 
pelaksanaan untuk sekurang-kurangnya 30% Menteri yang boleh dilantik di peringkat parti 
yang memerintah, ada kuasa untuk melantik, ada kuasa untuk meletakkan wanita di 
jawatan-jawatan lantikan politik untuk memenuhi kuota 30% ini sekurang-kurangnya. Jadi 
adakah kementerian mempunyai kepayahan untuk meyakinkan Kerajaan Barisan Nasional 
ataupun Kerajaan Barisan Nasional tidak mengiktiraf kebolehan wanita Barisan Nasional? 
Terima kasih.  

Datuk Hajah Azizah binti Datuk Seri Panglima Mohd. Dun:  Sabar, Yang 
Berhormat Ampang. Marilah kita sama-sama, baik daripada Barisan Nasional ataupun 
daripada pakatan, kita buat dasar untuk masing-masing pada PRU akan datang, sekurang-
kurangnya 30% calon daripada wanita.  Kita usaha sama-sama.  Dengan itu kita akan 
capai.  Setakat ini saya akan maklumkan, tadi Yang Berhormat kata ada seorang sahaja 
Menteri.  Sebenarnya ada tiga orang Menteri wanita sekarang ini.  Ada tiga orang Menteri 
wanita di Kabinet negara kita, Malaysia.  Bukan seorang tetapi tiga orang.  

Puan Hajah Zuraida binti Kamaruddin [Ampang]:  Apa-apa pun tidak mencapai 
30%. [Ketawa] Akan tetapi tadi Tuan Pengerusi meminta kami daripada pihak 



Tuan Pengerusi [Datuk Haji Ismail bin Haji Mohamed Said]: Ada bajet pun susah, tidak ada bajet pun susah. Datuk Hajah Azizah binti Datuk Seri Panglima Mohd. Dun: Ya, betul. Memang ada bajet. Sebenarnya kita diberikan peruntukan one-off tetapi untuk tempoh-tempoh tertentu untuk kita habiskan dan kita tentukan target berapa ramai yang perlu kita berikan vaksinasi. Setakat ini, untuk makluman Dewan yang mulia ini, alhamdulillah kita telah melebihi target yang diberikan. Namun demikian kita masih ada lagi lebihan kewangan itu di LPPKN untuk kita melaksanakan vaksinasi ini. Oleh sebab itu tadi saya mengatakan bahawa untuk HPV, ada lagi untuk 70,000 orang dan untuk mamogram ada lagi untuk 50,000 orang wanita. Insya-Allah. Tuan Sim Chee Keong [Bukit Mertajam]: Syabas. Syabas, Yang Berhormat Menteri. Bagaimana pula dengan prostesis tadi? Maaf. Datuk Hajah Azizah binti Datuk Seri Panglima Mohd. Dun: Belum sampai ke situ. Tuan Sim Chee Keong [Bukit Mertajam]: Belum sampai ya. Saya ingat sekali sahaja. Okey, thank you. Tuan Pengerusi [Datuk Haji Ismail bin Haji Mohamed Said]: Sabar, sabar. Datuk Hajah Azizah binti Datuk Seri Panglima Mohd. Dun: Tunggu. Sabar, Yang Berhormat. Saya ingin menjelaskan bahawa laporan pencapaian Beijing Declaration and Platform for Action 1995 hingga 2015 telah menunjukkan bahawa usaha memperkasa wanita dan kesaksamaan gender di Malaysia telah mencapai prestasi yang baik dalam kebanyakan isu seperti pendidikan, pekerjaan, pembasmian kemiskinan, kesihatan dan lain-lain kecuali penyertaan dalam politik dan pengisian jawatan profesional di peringkat pembuatan keputusan dan dasar di sektor swasta. Bagi tujuan menambah penyertaan wanita dalam politik yang memerlukan perubahan mindset di kalangan parti-parti politik di Malaysia. Usaha untuk menambah penyertaan wanita profesional dan berjawatan tinggi sektor swasta, kerajaan telah melaksanakan 30% Club seperti yang telah dilaksanakan di United Kingdom, Australia dan Hong Kong. Ia adalah bertujuan untuk mendapatkan buy-in oleh syarikat swasta untuk menambah penyertaan wanita dalam board of directors dengan izin. Ini memang dalam usaha kita dan sedang dilaksanakan sekarang ini. Insya-Allah seperti mana yang telah dimaklumkan oleh Yang Amat Berhormat Pekan dalam bajet bahawa akan dipantau sepanjang masa supaya kita akan capai 30% itu pada tahun 2016, insya-Allah. Tuan Pengerusi [Datuk Haji Ismail bin Haji Mohamed Said]: Ya, Yang Berhormat Ampang bangun. Sila. Puan Hajah Zuraida binti Kamaruddin [Ampang]: Terima kasih Tuan Pengerusi. Yang Berhormat Menteri, saya lihat Yang Berhormat Menteri menjawab, betullah. Mungkin ada usaha untuk menyeru pihak-pihak swasta dan sebagainya tetapi dari politik, dalam jawapan Yang Berhormat Menteri tadi meminta parti-parti politik untuk bergabung dan sebagainya tetapi masalahnya parti pemerintah sendiri iaitu Barisan Nasional, UMNO, MIC dan MCA serta semuanya nampaknya gagal untuk memastikan ada pelaksanaan untuk sekurang-kurangnya 30% Menteri yang boleh dilantik di peringkat parti yang memerintah, ada kuasa untuk melantik, ada kuasa untuk meletakkan wanita di jawatan-jawatan lantikan politik untuk memenuhi kuota 30% ini sekurang-kurangnya. Jadi adakah kementerian mempunyai kepayahan untuk meyakinkan Kerajaan Barisan Nasional ataupun Kerajaan Barisan Nasional tidak mengiktiraf kebolehan wanita Barisan Nasional? Terima kasih. Datuk Hajah Azizah binti Datuk Seri Panglima Mohd. Dun: Sabar, Yang Berhormat Ampang. Marilah kita sama-sama, baik daripada Barisan Nasional ataupun daripada pakatan, kita buat dasar untuk masing-masing pada PRU akan datang, sekurang- kurangnya 30% calon daripada wanita. Kita usaha sama-sama. Dengan itu kita akan capai. Setakat ini saya akan maklumkan, tadi Yang Berhormat kata ada seorang sahaja Menteri. Sebenarnya ada tiga orang Menteri wanita sekarang ini. Ada tiga orang Menteri wanita di Kabinet negara kita, Malaysia. Bukan seorang tetapi tiga orang. Puan Hajah Zuraida binti Kamaruddin [Ampang]: Apa-apa pun tidak mencapai 30%. [Ketawa] Akan tetapi tadi Tuan Pengerusi meminta kami daripada pihak.